Slovakijos Karpatų medinės bažnyčios

Slovakijos Karpatų medinės bažnyčios – UNESCO pasaulio paveldo objektas Slovakijoje. Jį sudaro 9 medinės kelių krikščioniškų atšakų bažnyčios, XVI–XVIII a. pastatytos Karpatų kaimeliuose. Į sąrašą įtrauktos 2 Romos katalikų, 3 protestantų, 3 graikų katalikų bažnyčios bei 1 varpinė. Be šių objektų, Slovakijoje yra dar apie 50 senovinių medinių bažnyčių, daugiausia Prešovo krašto šiaurėje ir rytuose. Panašių medinių bažnyčių ir cerkvių yra ir kitose kaimyninėse šalyse – Lenkijoje, Ukrainoje, Rumunijoje.